b'\n_START_ARTICLE_\nPont Vell (Sallent)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un pont constru\xc3\xaft a mitjan segle XVIII de cinc arcs, amb una lleugera curvatura, m\xc3\xa9s pronunciada als inicis. Est\xc3\xa0 fet de pedra tallada. Els pilars estan protegits per trencaaig\xc3\xbces. A finals del segle XIX s\'ampli\xc3\xa0 construint unes voreres sobre unes bigues de ferro que travessen el pont perpendicularment i sobresurten per ambd\xc3\xb3s costats. Aquestes voreres han estat reparades aquest any 1982. Despr\xc3\xa9s de la Guerra Civil es va reparar una arcada que havia resultat parcialment destru\xc3\xafda.\n_START_SECTION_\nHist\xc3\xb2ria\n_START_PARAGRAPH_\nEn el segle XIV amb un privilegi del rei Alfons "el Benigne" del 1333 es constru\xc3\xad un pont en el mateix lloc on s\'aixeca l\'actual pont vell. El pont medieval fou trencat per una riuada el 24 de gener de 1747. La Real Audiencia del Principat encarreg\xc3\xa0 a Ignasi Castells de Manresa la redacci\xc3\xb3 dels pl\xc3\xa0nols d\'un nou pont que es comen\xc3\xa7\xc3\xa0 el 1749. El 1886 s\'eixampl\xc3\xa0 amb unes voreres per a vianants. El 1939 s\'intent\xc3\xa0 volar-lo, per\xc3\xb2 nom\xc3\xa9s rest\xc3\xa0 afectada una arcada.'